Diari Oficial de la Generalitat Valenciana


Sumari del DOGV 9219, del 19-11-2021 (2021/11323)

RESOLUCIÓ de 9 de novembre de 2021, del conseller d'Economia Sostenible, Sectors Productius, Comerç i Treball, de transferència de crèdits del capítol IV, «Transferències corrents» de diferents subprogrames, per import de quatre milions cinc-cents mil euros (4.500.000,00 euros).
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11286


Data del document
:   09-11-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 9 de novembre de 2021, del conseller d'Economia Sostenible, Sectors Productius, Comerç i Treball, de transferència de crèdits del capítol IV, «Transferències corrents» de diferents subprogrames, per import de quatre milions cinc-cents mil euros (4.500.000,00 euros). [2021/11318]  
El pressupost de LABORA, aprovat per la Llei 4/2020, de 30 de desembre, de Pressupostos de la Generalitat per a l'exercici 2021, recull en el capítol IV «Transferències Corrents» del subprograma 322.54 »Inserció Laboral», la línia de subvenció S0544, «Programa d'atenció integrada», per import de 6.000.000,00 d'euros, finançada amb fons del Servei Públic d'Ocupació Estatal, la manera de concessió de la qual és de concurrència competitiva i en el mateix capítol, en el subprograma 32702, Foment d'ocupació, les línies de subvenció S2240, «Ocupació de persones amb diversitat funcional, malalts mentals i inclusió social», per import de 3.050.000,00, euros, el finançament dels quals amb fons no condicionats de la Generalitat és de 100.000,00 euros i 2.950.000,00 euros corresponen al Servei Públic d'Ocupació Estatal i manera de concessió de concurrència competitiva i la S8000, «Ocupació de persones amb diversitat funcional o discapacitat», amb un import de 15.668.302,00 euros, el finançament dels quals amb fons no condicionats de la Generalitat és de 130.000,00 euros i 44.215.632,00 euros corresponen al Servei Públic d'Ocupació Estatal, sent la manera de concessió directa de l'article 168.1.c) de la Llei 1/2015, de 6 de febrer, d'hisenda pública, del sector públic instrumental i de subvencions.  
El director general de LABORA, Servei Valencià d'Ocupació i Formació, proposa transferir crèdit minorant el de la línia S0544, «Programa d'atenció integrada», per import de 4.500.000,00 euros, per a incrementar el de les línies S2240, «Ocupació de persones amb diversitat funcional, malalts mentals i inclusió social», en 70.000,00 euros i la S8000, «Ocupació de persones amb diversitat funcional o discapacitat», en 4.430.000,00 euros, tot això finançat amb fons del Servei Públic d'Ocupació Estatal, amb la finalitat de donar resposta al nombre més gran de sol·licituds presentades per a les ajudes destinades a la integració soci laboral de treballadors i treballadores en situació o en risc d'exclusió social en empreses d'inserció.  
Vist l'informe favorable de la Intervenció Delegada en LABORA de 5 de novembre de 2021 i en aplicació del que es disposa en els articles 39, 44 i 49 de Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i en els articles 8.3, 21, 24.a) i 26.1.b) de la Llei 4/2021, de 30 de desembre, de pressupostos de la Generalitat per a l'exercici 2021, i el Decret 77/2019, de 7 de juny, del Consell, de regulació de procediment de gestió del pressupost de la Generalitat, resolc:  
  
Transferir crèdit del capítol IV del subprograma 322.54, Inserció laboral, minorant el de la línia S0544, «Programa d'atenció integrada», per a incrementar la dotació de la línia S2240, «Ocupació de persones amb diversitat funcional, malalts mentals i inclusió social», i la de la línia S8000, «Ocupació de persones amb diversitat funcional o discapacitat», com a continuació s'indica:  
  
Aplicacions pressupostàries   
de despesa que disminueixen: Import  
59.02.26.3659.48425.0 Línia S0544 -4.500.000,00  
  
Aplicacions pressupostàries   
de despesa que augmenten: Import  
45.16.15.0372.58908.5 Línia S2240 70.000,00  
50.67.83.1122.89368.9 Línia S8000 4.430.000,00  
  
València, 9 de novembre de 2021.- El conseller d'Economia Sostenible, Sectors Productius, Comerç i Treball: Rafael Climent González.